آوروپادا، قار و سویوق هاوا دالغاسی تأثیرلی اولور.
اکثریتی اوکراین، ماجاریستان و لهستاندا اولماقلا، سون 5 گونده 80 نفر، پیس هاوا شرط‌لری سببیله یاشیمینی ایتیردی.
اوکراین‌دا بو دؤورده منفی 33 درجه‌یه قدر دوشن هاوا ایستی‌لیک‌لری سببیله، ان آز 43 نفر اؤلدو.
اؤلن‌لرین چوخونون کوچه‌ده یاشایان ائوسیزلر.
اؤلکه‌ده سون آلتی ایلین ان شدت‌لی قیش دؤنمی یاشانیر.
شرقی آوروپا اؤلکه‌لرین‌دن رومانی‌ده ایسه سون 24 ساعتده 6 نفرین داها سویوق‌دان اؤلمسیله، 6 گونده پیس هاوا شرط‌لری سببیله اؤلنلرین ساییسی 14ه یوکسلدی. .
اؤلکه‌ده مین 600 نفر سویوق سببیله موقتی ایقامتگاهلاردا قوناق ائدیلیر، بو اینسانلارا ایستی قیدا کمکی ائدیلیر.
بولغاریستاندا ایسه سون 100 ایلین ان سویوق هاواسی حاکم اولور.
ایستیلیک‌لری‌نین منفی 29 درجه‌یه قدر دوشدوگو اؤلکه‌ده کئچن هفته‌دن بو یانا 10 نفر جان وئردی.
اسلوواکی‌ده ده هاوا ایستی‌لیگی منفی 24 درجه‌یه قدر ائنه‌رک 2 نفرین اؤلومونه سبب اولدو.
قیش، غرب آوروپادا دا تأثیرینی گؤستریر.
فرانسانین جنوب بؤلگه‌لری چوخ قار و بوزلانما تأثیری آلتیندا. کورسیکا بؤلگه‌سینده بوتون داغ کئچیدلری باغلانارکن بؤلگه‌ده 30 مین ائوه الکتریک وئریله‌مدی.
مارسی یاخین‌لاریندا دا 28 مین ائوده الکتریک‌لر کسیلدی.
آلمانیادا دا هاوا چوخ سویوق.
افنباجه شهرین‌دکی آلمان مئتورولوژی دایره‌سی (DWD) طرفین‌دن ائدیلن آچیقلامادا، بو گون (جمعه آخشامی)، هاوا ایستی‌لیگی‌نین، اؤلکه‌نین غربینده منفی 10، شرقینده ایسه منفی 17 درجه جیواریندا اولاجاغی، باشکند برلین‌ده منفی 15 جیواریندا اؤلچوله‌جگی بیلدیریلدی.
دیگر طرف‌دن هاوا ایستی‌لیک‌لری‌نین منفی 20 درجه جیواریندا سئیر ائتدیغی روسیا، ایچ طلبی قارشیلایابیلمک اوچون، آوروپایا طبیعی گاز آخیشینی سینیرلایاجاغی خبرینی وئردی.
آوروپا کومیسیونو دا، آوتریش مرزیندن ایتالیایا ائدیلن ترانسفرین یوزده 10 نیسبتینده آزالدیلدیغینی ایفاده ائتدی.
